| Kordiljeros provincija*Provincia Cordillera* |
| --- |
| 

|  |  |
| --- | --- |
|  |  |
|  |  |
|  |

 |
|  |
|  |
| **Valstybė** | Bolivijos vėliava Bolivija |
| **Departamentas** | Santa Kruso departamentas |
| **Administracinis centras** | Laguniljasas |
| **Savivaldybių** | 7 |
|  |
| **Gyventojų** (2001) | 101 733 |
| **Plotas** | 86 245 km² |
| **Tankumas** (2001) | 1,18 žm./km² |

**Kordiljeros provincija** (isp. *Provincia Cordillera*) – viena iš penkiolikos Santa Kruso departamento provincijų, esanti pietinėje departamento dalyje, Bolivijoje. Tai plotu didžiausia provincija tiek departamente (sudaro 23,27 % departamento ploto), tiek visoje šalyje (7,85 % šalies teritorijos). Provincijos sostinė – Laguniljasas.

Istorija
--------

Provincija buvo įkurta kartu su Santa Kruso departamentu 1826 m. sausio 26 d.

Kordiljeros provincija yra viena iš penkių Bolivijos provincijų, iš kurių gvaraniai siekia sukurti naują dešimtą Čiako (isp. *Chaco*) departamentą. 2006 m. buvo pasiūlyta naujo departamento vėliava.

Geografija
----------

Šiaurėje Kordiljeros provincija ribojasi su Čikitoso provincija, šiaurės vakaruose su Andreso Ibanjeso ir Floridos provincijomis, vakaruose su Valjegrandės provincija, pietvakariuose su Čukisakos departamentu, pietuose su Paragvajumi, rytuose su Germano Busčo provincija.

Kordiljeros provincija patenka į geografinį Gran Čiako regioną, kuris toliau tęsiasi Čukisakos ir Tarichos departamentuose, taip Paragvajuje ir Argentinoje. Provinciją kerta Rytų Kordiljeros kalnų grandinė. Pagrindinės teritoriją kertančios upės – vakarinėje dalyje Rio Grandė ir centrinėje dalyje Parapeti, kurios intakai suformuoja Isosogo pelkynus. Į Kordiljeros provinciją patenka didžioji Isosogo pelkynų dalis.

Provincijoje vyrauja šiltas, drėgnas klimatas. Vidutinė metinė temperatūra 23 °C, metinis kritulių kiekis 730,45 mm.

Demografija
-----------

Kordiljeros provincijos gyventojai (101 733 gyv.) sudaro 5,01 % visų departamento gyventojų. 33,78 % provincijos gyventojų gyvena miestuose ir 66,22 % kaimuose.

Didžiausi provincijos miestai:

* Kamiris (26 505 gyv.)
* Bojuibė (2 907 gyv.)
* Čaragva (2 737 gyv.)
* Abapo (2 218 gyv.)

51,18 % provincijos gyventojų yra vyrai, 48,82 % moterys. 46,83 % gyventojų yra jaunesni negu 16 metų.

Pagal 2001 metų surašymo duomenis 37,18 % provincijos gyventojų save priskiria gvaraniams, 7,61 % kečujams, 1,18 % aimarams, 1,58 % kitoms indėnų tautoms, tarp jų čikitanams, *mojeño*. 52,45 % gyventojų nepriklauso jokioms indėnų tautoms.

Didžioji provincijos gyventojų dirba žemės ūkio, gyvulininkystės ir miškininkystės sektoriuje (41,44 %).

Administracinis suskirstymas
----------------------------


**Lagunillas**
**Charagua**
**Cabezas**
**Cuevo**
**Gutiérrez**
**Camiri**
**Boyuibe**

Provincija padalinta į 7 savivaldybes:

| Savivaldybė | Plotas | Gyventojų skaičius | Gyventojų tankumas |
| --- | --- | --- | --- |
| Laguniljasas | 1 108 km² | 5 283 (5,19 %) | 4,77 gyv./km² |
| Čaragva | 73 772 km² | 24 427 (24,01 %) | 0,33 gyv./km² |
| Kabesasas | 5 338 km² | 22 296 (21,92 %) | 4,18 gyv./km² |
| Kuevas | 915 km² | 3 406 (3,35 %) | 3,72 gyv./km² |
| Gutjeresas | 2 009 km² | 11 393 (11,2 %) | 5,67 gyv./km² |
| Kamiris | 1 087 km² | 30 897 (30,37 %) | 28,42 gyv./km² |
| Bojuibė | 1 087 km² | 4 031 (3,96 %) | 3,71 gyv./km² |
|

Šaltiniai
---------

1. ↑  Gran Čiako departamentas. Santiago R. Arce San Martín **(**isp.**)**
2. ↑  Bolivijos Čiako departamentas. Pasaulio vėliavos **(**angl.**)**
3. ↑  Santa Kruso departamento statistika. Bolivijos nacionalinis statistikos institutas (2001) Archyvuota kopija 2009-04-19 iš Wayback Machine projekto.
4. ↑  Kordiljeros provincijos savivaldybės Archyvuota kopija 2009-05-11 iš Wayback Machine projekto.
5. ↑  Gyventojų statistika. Bolivijos nacionalinis statistikos institutas (2001) Archyvuota kopija 2008-11-18 iš Wayback Machine projekto.

Nuorodos
--------

* Kordiljeros provincijos žemėlapis Archyvuota kopija 2007-09-27 iš Wayback Machine projekto.

  



| Santa Kruso departamento provincijos | Santa Kruso departamento vėliava |
| --- | --- |
| Andres Ibanjesas | Anchel Sandovalis | Čikitosas | Kordiljera | Florida | German Busčas | Gvarajosas | Ičilas | Ignasijo Varnesas | Chosė Migel de Velaskas | Manuel Marija Kabaljeras | Njuflo de Čavesas | Obispo Santistevanas | Sara | Valjegrandė |